Venerabiles fratres salutem etc. Supplicatum fuit nobis per dilectum filium Hemmingum Gad, prepositum Lincopensem, cubicularium nostrum et vice regis regni Svecie apud nos et sedem oratorium (= torem) constitutum, [quatenus] ut corpora seu ossa bone memorie Nicolai Lincopensis, Brynolphi Scarensis et Hemmingi Aboensis episcoporum ac Ingridis sanctimonialis monasterii Skenningensis ordinis sancti Dominici Lincopensis dyoecesis, quorum anime beate, ut pie isthic creditur, in conspectu divine majestatis acceptemur (= accepte sunt), magnusque est populi regnorum Svecie, Dacie et Norvegie concursus, et devocio et veneracio continua vigere asseritur erga dictorum corpora et ossa, ob laudes (= –dabilis) et sancte eorum vite et meritorum opinione[m] et miraculorum, ut dicitur, coruscacione[m], in eisdem ecclesiis, quibus prefuerunt, minus decenter pro eorum dignitate habita, ex sepulturis, in quibus jacent, in alium honestiorem et honorabiliorem locum in prefatis ecclesiis decencius transferri et honorari possint, licenciam de benignitate apostolica impetrare et concedere dignaremur. Nos igitur devotis huiusmodi supplicationibus inclinati, dignitate episcopali ac aliis premissis attentis ………. corpora Nicolai, Brynolphi et Hemmingi episcoporum ac Ingridis sanctimonialis prefatorum ex locis seu sepulturis, in quibus humata jacent, libere et licite exhumandi et in locum decenciorem in Lincopensi, Scarensi et Aboensi ac monasterii prefati ecclesiis respective cum ceremoniis et solempnibus debitis et consvetis transferendi et ornacius ut vobis videbitur collocandi, presentibus aliis devotis et honestis utriusque sexus personis illorum populorum Svecie, Dacie et Norvegie de eadem lingva existentibus, et [ut] ex permicione apostolica, ut debita (= decet), pietate et reverentia sine scrupulo consciencie aut labe ydolatrie omni solempnitate honorentur, donec ad canonizacionem ipsam, ut in animo nobis est, cum juris solempnibus perveniet[ur], plenariam ac liberam facultatem (= faciendi) conjunctim a duobus vel viij (= tribus) vestrum aliis (= alias) legitim[e] ….. una cum publicacione miraculorum dictorum beatorum, tenore presencium auctoritate apostolica concedimus facultatem, non obstantibus constitucionibus et ordinacionibus apostolicis ceterisque in contrarium facientibus quibuscunque. Datum Rome die xvi mensis marcii mcdnonagesimo nono, [pontificatus nostri] anno septimo.